Borčany

Borčany sú obec na Slovensku v okrese Bánovce nad Bebravou.

Kultúra a zaujímavosti

Pamiatky 
 Rímskokatolícky kostol sv. Gála, jednoloďová pôvodne románsko-gotická stavba s pravouhlým ukončením presbytéria a predstavanou vežou, asi z konca 13. storočia. Pôvodné stredoveké patrocínium kostola bolo sv. Juraja. Výraznou klasicistickou úpravou, ktorá mu dala dnešnú podobu, prešiel po roku 1780, apsida a východná stena lode boli zbúrané a kostol po rozšírený východným smerom. Ďalšími úpravami prešiel v roku 1850. Zo stredovekej stavby sa dochovala veža so združenými ranogotickými oknami a obvodové múry lode. V podveží sa nachádza ranogotický portál, portál vedúci z veže na pôvodnú emporu a v interiéri ranogotická kamenná svätenička. Fasády kostola sú členené termálnymi oknami. Veža je ukončená ihlancovou helmicou.

Referencie

Iné projekty

Externé odkazy 
 Oficiálna stránky obce
 Apsida.sk- profil románsko-gotického kostola

 
Obce okresu Bánovce nad Bebravou